**ხარაგაულის მუნიციპალიტეტის საკრებულოს ბიუროს 2017 წლის 2107 წლის 30 იანვრის სხდომის**

**ო ქ მ ი № 3**

**დ. ხარაგაული 2017 წლის 30 იანვარი**

**სხდომას თავმჯდომარეობდა -** საკრებულოს თავმჯდომარე **მანანა ბარბაქაძე**

**სხდომას ესწრებოდნენ ბიუროს წევრები:**

**გივი თხელიძე -** საკრებულოს თავმჯდომარის მოადგილე

**გივი ხიჯაკაძე -** ჯანდაცვისა და სოციალურ საკითხთა კომისიის თავმჯდომარე,

**შალვა ლურსმანაშვილი -** ეკონომიკის, ქონების მარტვისა და ინფრასტრუქტურის კომისიის თავმჯდომარე,

**მარინე ვეფხვაძე -** განათლების, კულტურის და ახალგაზრდულ საკითხთა კომისიის თავმჯდომარე,

**ვარლამ ჭიპაშვილი - საფინანსო - საბიუჯეტო კომისიის თავმჯდომარე,**

**ვარლამ თავზარაშვილი** – ფრაქცია ,,ქართული ოცნება დემოკრატიული საქართველო“ თავმჯდომარე,

**თორნიკე ავალიშვილი** - ფრაქცია ,,ერთიანი ნაციონალური მოძრაობა“ თავმჯდომარე,

**სხდომას ასევე ესწრებოდნენ:**

**ლ.კალანდაძე -** საკრებულოს აპარატის უფროსი,

**ზ. ორბელაძე** -საკრებულოს აპარატის იურისტი

**მუნიციპალიტეტის გამგეობის წარმომადგენლები:**

**ვ. გელაშვილი** - მუნიციპალიტეტის გამგეობის საფინანსო - საბიუჯეტო სამსახურის უფროსი,

**მ. ფხალაძე** - მუნიციპალიტეტის გამგეობის ინფრასტრუქტურისა და კეთილმოწყობის სამსახურის უფროსი

**საინფორმაციო საშუალებათა წარმომადგენლები:**

**თ. მაღრაძე** - ა(ა)იპ „მოქალაქეთა ჩართულობისა და ინფორმირების ცენტრის“ სპეციალისტი,

**მოისმინეს:** ხარაგაულის მუნიციპალიტეტის საკრებულოს თავმჯდომარის მანანა ბარბაქაძის ინფორმაცია, რომელმაც ბიუროს წევრებს გააცნო დღის წესრიგი და განსახილველ საკითხთა ნუსხა.

 **დღის წესრიგი**

1. **ხარაგაულის მუნიციპალიტეტის საკრებულოს 2017 წლის 31 იანვრის რიგგარეშე სხდომის დღის წესრიგის დამტკიცების შესახებ**

 **მომხს: მანანა ბარბაქაძე**

1. **2017 წლის 06 თებერვლის საკრებულოს სხდომის დღის წესრიგში ცვლილების შეტანის შესახებ**

 **მომხს: მანანა ბარბაქაძე**

 **საკითხთა ნუსხა**

**1.ხარაგაულის მუნიციპალიტეტის საკრებულოს 2014 წლის 22 დეკემბრის # 118 განკარგულებაში „ ხარაგაულის მუნიციპალიტეტში 2015 – 2017 წლებში რეგიონული განვითარების ფონდიდან დასაფინანსებელი პროექტების ნუსხის დამტკიცების შესახებ“ცვლილების შეტანის თაობაზე**

 **მომხს: მალხაზ ფხალაძე**

**2. ხარაგაულის მუნიციპალიტეტის საკრებულოს 2016 წლის 16 დეკემბრის #23 დადგენილებაში „ხარაგაულის მუნიციპალიტეტის თვითმმართველი ერთეულის 2017 წლის ბიუჯეტის დამტკიცების შესახებ ცვლილების შეტანის თაობაზე**

 **მომხს: ვლადიმერ გელაშვილი**

დღის წსერიგისა და საკითხთა ნუსხის გაცნობის შემდეგ სხდომის თავმჯდომარემ კენჭისყრაზე დააყენა წინადადება დღის წესრიგისა და საკითხთა ნუსხის დამტკიცების შესახებ

კენჭისყრაში მონაწილეობას იღებდა ბიუროს 8 წევრი

მომხრე 8

წინააღმდეგი 0

**ბიურომ მიიღო გადაწყვეტილება:**

1.დამტკიცდეს ბიურის სხდიმის დღის წესრიგი და განსახილველ საკითხთა ნუსხა (თან ერთვის)

**მოისმინეს:** ხარაგაულის მუნიციპალიტეტის გამგეობის ინფრასტრუქტურისა და კეთილმოწყობის სამსახურის უფროსის მ. ფხალაძის ინფორმაცია საკითხზე **- ხარაგაულის მუნიციპალიტეტის საკრებულოს 2014 წლის 22 დეკემბრის # 118 განკარგულებაში „ ხარაგაულის მუნიციპალიტეტში 2015 – 2017 წლებში რეგიონული განვითარების ფონდიდან დასაფინანსებელი პროექტების ნუსხის დამტკიცების შესახებ“ცვლილების შეტანის თაობაზე** მან ბიუროს წევრებს გააცნო წარმოდგენილი პროექტების ჩამონათვალი

**აზრი გამოთქვეს:**

**მ. ბარბაქაძემ,** რომელმაც აღნიშნა, რომ 2016 წლის 7 ნოემბერს საკრებულოს სხდომაზე ჩვენ მოვიწონეთ 25 პროექტი და გააცნო ჩამონათვალი დღეს წარმოდგენილია მხოლოდ 8 პროექტი, რა ბედი ეწევა სხვა დარჩენილი პროექტებს მანვე დაავალა საკითხის ინიციატორს სოფელ ვაშლევის გზის რეაბილიტაციის საკითხი ჩაესვა მე-5 პუნქტში ბორითის ადმინისტრაციულ ერთეულში სოფელ მაქათუბნის გზის რეაბილიტაციის საკითხთან ერთად.

**მ. ფხალაძემ** უპასუხა, რომ ის პროექტები, რომლებიც ვერ მოხვდნენ რეგიონული განვითარების ფონდიდან განსახორციელებელ პროექტთა სიაში აღმასრულებელი ხელსუფლების მიერ მიმდინარეობს მუშაობა მათი მუნიციპალური განვითარების ფონდიდან დასაფინანსებლად.

**მ. ვეფხვაძე** დაინტერესდა საქარიქედისა და თეთრაწყაროს გზის საკითხით და აღნიშნა, რომ იქ არის საშინელი მდგომარეობა.

**თ. ავალიშვილმა** აღნიშნა, რომ თეთრაწყაროში გზა გაიყვანა სოკარმა და კეთილი ინებოს და გააკეთოს.

**ვ. ჭიპაშვილმა** აღნიშნა, რომ თუ სოფელ ღარიხევში გზის სიგრძე არ გაიზრდება რ.გ.ფ. ასე მოკლე მონაკვეთს არ დააფინანსებს და სთხოვა საკითხის შემომტანს მონაცემის შეცვლა.

**მ. ფხალაძემ** უპასუხა მას, რომ არსებობს გარკვეული კრიტერიუმი, რომლის დარღვევაც არ შეიძლება.

**შ. ლურსმანაშვილმა** აღნიშნა, რომ წარმოდგენილია პროექტი, რომელიც ან უნდა მოვიწონოთ ან არა.

სხდომის თავმჯდომარემ კენჭისყრაზე დააყენა საკითხის საკრებულოს 2017 წლის 31 იანვრის რიგგარეშე სხდომის დღის წესრიგში შეტანასთან დაკავშირებით

 **კენჭისყრაში მონაწილეობას იღებდა ბიუროს 8 წევრი:**

**მომხრე -7**

 **წინააღმდეგი -1**

**ბიურომ მიიღო გადაწყვეტილება:**

1. საკითხი შეტანილი იქნეს საკრებულოს 2017 წლის 31 იანვრის სხდომის დღის წესრიგში.

**მოისმინეს:** მუნიციპალიტეტის საკრებულოს თავმჯდომარის მ. ბარბაქაძის ინფორმაცია საკითხზე -**ხარაგაულის მუნიციპალიტეტის საკრებულოს 2016 წლის 16 დეკემბრის #23 დადგენილებაში „ხარაგაულის მუნიციპალიტეტის თვითმმართველი ერთეულის 2017 წლის ბიუჯეტის დამტკიცების შესახებ ცვლილების შეტანის თაობაზე**

**აზრი გამოთქვეს:**

**თ. ავალიშვილმა-** მიმართა მომხსენებელს თქვენ დაგვპირდით, რომ მედიკამენტების დავალიანებას გაისტუმრებდით, ფეხბურთის გუნდს დააფინანსებდა ფედერაცია ახლა 35000 ლარს ვაძლევთ და კიდევ ერთი რისთვის უყოფთ 17 000 ლარს გამგეობას, მე ვფიქრობ ამ გადაწყვეტილებას მხარი არ უნდა დაუჭიროთ.

**ვ. გელაშვილმა** უპასუხა, რომ ჯანდაცვის სამსახურმა რა მოთხოვნაც წარმოადგინა დავაფინანსეთ, 17 000 ლარი გამგებლისათვის მანქანის შესაძენად უნდა გამოვყოთ, რაც შეეხება ფეხბურთის ფედერაციისათვის თანხის გადაცემას თქვენი უფლებაა მხარს დაუჭერთ თუ არა მე წარმოვადგინე პროექტი.

**ვ. ჭიპაშვილმა** მიმართა მომხსენებელს, თქვენ წარმოადგინეთ პროექტი და დარწმუნებული ვარ კარგად იცით რაში ჭირდებათ ეს თანხა, მე მინდა მხარი დაუჭირო კარგ ინიციატივას და დამარწმუნეთ, რომ ეს არის სავალდებულო ცვლილება.

**ვ თავზარაშვილმა** აღნიშნა, რომ ინფრასტრუქტურა არის მუნიციპალიტეტის და ამიტომ უნდა დაფინანსდეს.

სხდომის თავმჯდომარემ კენჭისყრაზე დააყენა საკითხის საკრებულოს 2017 წლის 06 თებერვლის სხდომის დღის წესრიგში შეტანასთან დაკავშირებით და დაავალა საკრებულოს კომისიებს თავიანთ სხდომებზე განიხილონ აღნიშნული საკითხი და წარმოადგინონ დასკვნა.

 **კენჭისყრაში მონაწილეობას იღებდა ბიუროს 8 წევრი:**

 **მომხრე - 7**

 **წინააღმდეგი -1**

**ბიურომ მიიღო გადაწყვეტილება:**

1. საკითხი შეტანილი იქნეს საკრებულოს 2017 წლის 06 თებერვლის სხდომის დღის წესრიგში.

**ბიურომ მიიღო გადაწყვეტილება:**

1.დამტკიცდეს საკრებულოს 2017 წლის 31 იანვრის რიგგარეშე სხდომის დღის წესრიგი( თან ერთვის).

2.დამტკიცდეს საკრებულოს 2017 წლის 06 თებერვლის სხდომის დღის წესრიგში (თან ერთვის).

ამით ბიუროს განსახილველი საკითხი ამოიწურა და სხდომა დამთავრებულად გამოცხადდა.

**სხდომის თავმჯდომარე მანანა ბარბაქაძე**